शेन वॉटसन की बल्लेबाजी की बात करें तो उन्होंने आइपीएल में खेले 15 मैचों में 39.64 की औसत से 555 रन बनाए। रन बनाने के मामले में आइपीएल में पांचवें नंबर पर रहे। वॉटसन ने 15 मैचों में 2 शतक और 2 अर्धशतक लगाए और उनका स्ट्राइक रेट 154.59 का रहा। वॉटसन ने इस आइपीएल में 44 चौके और 35 छक्के लगाए। हालांकि गेंदबाजी में वो कुछ खास नहीं कर पाए और सिर्फ 6 विकेट ही ले सके। शेन के पूरे आइपीएल करियर की बात करें तो उन्होंने 117 मैचों में 3177 रन बनाए हैं। जबकि इतने ही मैचों में उनके नाम पर 92 विकेट है। आइपीएल करियर की उन्होंने सर्वश्रेष्ठ पारी इस सीजन के फाइनल में हैदराबाद के खिलाफ खेला और नाबाद 117 रन बनाए जबकि उनकी सर्वश्रेष्ठ गेंदबाजी 29 रन देकर 4 विकेट रहा है।